Milliardær fullfører støpingen av Per Ungs Munch-statue
Nå ønsker tobakksarvingen Johan H. Andresen å få Munch-skulpturen plassert på sokkel ved det nye Munch-museet i Bjørvika. Etter at samarbeidet mellom Per Ung og Petter Olsen strandet i våres, fortalte billedhuggeren til Aftenposten at han hadde skaffet seg en ny sponsor. Nå er det altså klart hvem sponsoren er:Den 2,2 meter høye statuen av en naken Edvard Munch var det siste verket Per Ung la en siste hånd på, før han døde torsdag i forrige uke. «Du stiller opp for folk som vanlig. Også kunstnere som Per Ung», fortsetter Andresen, som ifølge bladet Kapital er blant Norges aller rikeste. Ung hadde mange venner innen næringslivet og en enorm omgangskrets. Mange mener at billedhuggeren er en av Norges mest underkjente kunstnere, tross hans popularitet. I fjor økte verdien av Andresens private selskap Ferd med 3,5 milliarder kroner til 19,6 milliarder, en oppgang på 12,2 milliarder i løpet av 10 år, ifølge Dagens Næringsliv.Munch var en av Ungs helter helt siden tenårene. Kunstneren hadde lenge tenkt å lage en statue av Munch.Olsen eier Ramme gård, Munchs strandperle i Hvitsten. Her restaurerer han Munchs gamle bolig, slik at besøkende kan se hvordan den verdensberømte maleren levde.- Petter ringte og spurte hvordan jeg ville lage Munch. Jeg sa at jeg ville lage ham stående på stranden i Warnemünde og male, som i det berømte fotografiet. Uten en tråd og med palett, fortalte Ung til Aftenposten i slutten av mai. - Akkurat det kunne han også tenke seg, sa han. Så vi satte i gang, fortsatte Ung.Ifølge Ung ringte Olsen to uker før statuen skulle støpes og fortalte at han ikke hadde fått godkjennelse fra Vestby kommunen om å sette den opp på svaberget.Ifølge billedhuggeren var det meningen at skulpturen skulle være på plass til et arrangement 2. juni. Den 80 år gamle kunstneren medga at han følte seg litt "slått ut" av situasjonen. Ifølge Petter Olsen dreide det seg ikke om noe bestillingsverk.Aftenposten spurte hvor Ung ønsket at Munch-statuen skulle stå. Kunstneren nevnte Åsgårstrand, men erkjente at han ikke har tenkt så mye på andre steder enn Hvitsten. - Jeg bare støper'n så blir det nok en råd, mente Per Ung.
Rett før Per Ung (1933-2013) døde lovet milliardæren Johan H. Andresen (51) å støpe ferdig bronsestatuen av Edvard Munch som investoren Petter Olsen ønsket å oppføre i Hvitsten, men ennå ikke har fått godkjent.